CELEX: 52016DP0273
Language: et
Date: 2016-06-09 00:00:00
Title: Euroopa Parlamendi otsus mitte esitada vastuväiteid komisjoni 17. mai 2016. aasta delegeeritud määrusele, millega täiendatakse Euroopa Parlamendi ja nõukogu määrust (EL) nr 596/2014 regulatiivsete tehniliste standarditega, mis käsitlevad turgu sondeerivate avaldavate turuosaliste rakendatavat töökorraldust, süsteeme ja protseduure (C(2016)02859 – 2016/2735(DEA))

6.3.2018   
            
            
               ET
            
            
               Euroopa Liidu Teataja
            
            
               C 86/214
            
         P8_TA(2016)0273
   Vastuväidete puudumine delegeeritud õigusaktile: regulatiivsed tehnilised standardid, mis käsitlevad turgu sondeerivate avaldavate turuosaliste rakendatavat töökorraldust, süsteeme ja protseduure
   Euroopa Parlamendi otsus mitte esitada vastuväiteid komisjoni 17. mai 2016. aasta delegeeritud määrusele, millega täiendatakse Euroopa Parlamendi ja nõukogu määrust (EL) nr 596/2014 regulatiivsete tehniliste standarditega, mis käsitlevad turgu sondeerivate avaldavate turuosaliste rakendatavat töökorraldust, süsteeme ja protseduure (C(2016)02859 – 2016/2735(DEA))
   (2018/C 086/41)
   
      Euroopa Parlament,
   
               —
            
            
               võttes arvesse Euroopa Komisjoni delegeeritud määrust (C(2016)02859),
            
         
               —
            
            
               võttes arvesse Euroopa Komisjoni 18. mai 2016. aasta kirja, milles komisjon palub Euroopa Parlamendil teatada, et tal ei ole delegeeritud määrusele vastuväiteid,
            
         
               —
            
            
               võttes arvesse majandus- ja rahanduskomisjoni 31. mai 2016. aasta kirja komisjonide esimeeste konverentsi esimehele,
            
         
               —
            
            
               võttes arvesse Euroopa Liidu toimimise lepingu artiklit 290,
            
         
               —
            
            
               võttes arvesse Euroopa Parlamendi ja nõukogu 16. aprilli 2014. aasta määrust (EL) nr 596/2014 (mis käsitleb turukuritarvitusi (turukuritarvituse määrus) ning millega tunnistatakse kehtetuks Euroopa Parlamendi ja nõukogu direktiiv 2003/6/EÜ ja komisjoni direktiivid 2003/124/EÜ, 2003/125/EÜ ja 2004/72/EÜ) (1), eriti selle artikli 11 lõike 9 kolmandat lõiku,
            
         
               —
            
            
               võttes arvesse majandus- ja rahanduskomisjoni soovitust võtta vastu otsus,
            
         
               —
            
            
               võttes arvesse kodukorra artikli 105 lõiget 6,
            
         
               —
            
            
               võttes arvesse, et kodukorra artikli 105 lõike 6 kolmandas ja neljandas taandes sätestatud ajavahemiku jooksul, mis lõppes 8. juunil 2016, ei ole vastuväiteid esitatud,
            
         
               A.
            
            
               arvestades, et turukuritarvituse määruse artikli 39 lõikes 2 on ette nähtud, et rida selle määruse sätteid, kaasa arvatud artikli 11 lõikeid 1–8, kohaldatakse alates 3. juulist 2016, ja vastavalt sellele nähakse ka delegeeritud määruse artikli 7 lõikes 1 ette, et seda kohaldatakse samast kuupäevast alates;
            
         
               B.
            
            
               arvestades, et turukuritarvituse määruse artikli 11 lõikes 9 volitatakse Euroopa Väärtpaberiturujärelevalvet (ESMA) välja töötama regulatiivsete tehniliste standardite eelnõu, et kindlaks määrata asjakohased süsteemid, protseduurid ja nõuded dokumenteerimise ja säilitamise kohustuste kohta, et isikud saaksid täita lõigetes 4, 5, 6 ja 8 sätestatud nõudeid; arvestades, et turukuritarvituse määruse artikli 11 lõikes 9 antakse komisjonile õigus võtta vastu esimeses lõigus osutatud regulatiivsed tehnilised standardid kooskõlas Euroopa Parlamendi ja nõukogu määruse (EL) nr 1095/2010 (2) (edaspidi „ESMA määrus“) artiklitega 10–14;
            
         
               C.
            
            
               arvestades, et eelnimetatud volituse kohaselt võttis komisjon 17. mail 2016 vastu delegeeritud määruse; arvestades, et delegeeritud määrus sisaldab tähtsaid üksikasju menetluste kohta, mida turuosalised peavad turu sondeerimisel järgima;
            
         
               D.
            
            
               arvestades, et delegeeritud määrus võib parlamendi ja nõukogu kontrolliks ette nähtud tähtaja lõpus jõustuda ainult siis, kui parlament ega nõukogu ei ole esitanud vastuväiteid või kui enne selle tähtaja lõppu on nii parlament kui ka nõukogu komisjonile teatanud, et nad ei esita vastuväiteid;
            
         
               E.
            
            
               arvestades, et ESMA määruse artikli 13 lõikes 1 ette nähtud kontrollitähtaeg on kolm kuud alates regulatiivsete tehniliste standardite teatavakstegemise kuupäevast, välja arvatud juhul, kui komisjoni vastu võetud regulatiivsed tehnilised standardid on ESMA vastu võetud regulatiivsete tehniliste standardite eelnõuga samased, millisel juhul kontrollitähtaeg on üks kuu;
            
         
               F.
            
            
               arvestades, et ESMA vastu võetud regulatiivsete tehniliste standardite eelnõus on tehtud mõned muudatused, näiteks on lisatud kaks uut põhjendust ja tehtud rida muudatusi artiklis 3 ning artikli 6 lõikes 3, samuti jõustumist ja kohaldamist käsitlevates sätetes; arvestades, et neid muudatusi arvesse võttes ei saa delegeeritud õigusakti lugeda ESMA määruse artikli 13 lõike 1 teise lõigu tähenduses samaks kui ESMA vastu võetud regulatiivsete tehniliste standardite eelnõu; arvestades, et seetõttu kehtib kolmekuuline vastuväidete esitamise tähtaeg, nagu ESMA määruse artikli 13 lõike 1 esimeses lõigus ette nähtud, mis tähendab, et see tähtaeg lõpeb 17. augustil 2016;
            
         
               G.
            
            
               arvestades, et turukuritarvituse määruse raamistiku sujuvaks ja õigeaegseks rakendamiseks 3. juuliks 2016 on vaja, et turuosalised ja pädevad asutused teeksid vajalikud ümberkorraldused ja kehtestaksid asjakohased süsteemid võimalikult peatselt, igal juhul enne 3. juulit 2016, kusjuures see peaks toimuma kooskõlas delegeeritud määrusega;
            
         
               H.
            
            
               arvestades, et delegeeritud määrus peaks seega jõustuma hiljemalt 3. juulil 2016, enne kontrollitähtaja lõppu 17. augustil 2016;
            
         
               I.
            
            
               arvestades, et delegeeritud määruse sätted on sisult kooskõlas parlamendi eesmärkidega, mis esitati turukuritarvituse määruses ja mida väljendati delegeeritud määruse vastuvõtmise ettevalmistustega kaasnenud mitteametliku dialoogi käigus, eelkõige on need sätted kooskõlas parlamendi kavatsusega esitada pädevatele asutustele täielikult kogu teave, mis turu sondeerimise käigus on ilmnenud;
            
         
            
               1.
            
            
               teatab, et Euroopa Parlamendil ei ole delegeeritud määrusele vastuväiteid;
            
         
            
               2.
            
            
               teeb presidendile ülesandeks edastada käesolev otsus nõukogule ja komisjonile.
            
         
      (1)  ELT L 173, 12.6.2014, lk 1.
   
      (2)  Euroopa Parlamendi ja nõukogu 24. novembri 2010. aasta määrus (EL) nr 1095/2010, millega asutatakse Euroopa Järelevalveasutus (Euroopa Väärtpaberiturujärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/77/EÜ (ELT L 331, 15.12.2010, lk 84).